Televés

**Televés** é unha empresa galega con sede en Conxo, Santiago de Compostela dedicada á investigación, deseño, fabricación e comercialización de equipos para a recepción e distribución do sinal de radio, televisión, telefonía, Internet e telecomunicacións. A empresa fundouse no ano 1958, cando a televisión en España acababa de comezar as súas emisións. Inicialmente, a empresa operou desde un pequeno obradoiro cun cadro de persoal de 10 traballadores.. A facturación do seu primeiro ano foi de 400.000 pesetas. Dende o ano 1995 forma parte do DVB, un consorcio internacional de empresas que crea e mantén un conxunto de estándares relacionados coa televisión dixital. Televés é unha das tres empresas máis grandes do sector en Europa.

## Historia 
As orixes de Televés están nunha viaxe a Lisboa de Ricardo Bescansa Martínez (1912-1986), licenciado en farmacia. Alí descubriu a televisión e soubo ver as súas posibilidades de negocio. En 1955 xunto con Amador Beiras axente comercial e Domingo Carrascal enxeñeiro industrial iniciou probas con antenas na rúa Montero Ríos e tres anos despois fundan Televés en Santiago de Compostela.

## Imaxe de marca 
miniatura|Logo orixinal Tres BBB.

Nos anos 1950 o nome da empresa eran as iniciais dos apelidos dos tres fundadores da empresa, os tres empezaban por b. O nome da empresa era entón TresB. A nova dirección da empresa trocou ese nome por outro máis identificado co sector. Pasouse de Tresbés, un logo en forma de rombo con tres bes maiúsculas a Televés. Televés utiliza dende 1972 como imaxe de marca a cor laranxa, Pantone 137. Anteriormente a cor empregada pola empresa era a negra. Nos anos 1990 Televés empregou como logotipo as inicias "TV" nun círculo, en cor negra. Nos últimos anos, coa internacionalización da empresa, deixou de empregar o nome con acento gráfico, pasando a utilizar o nome *Televes* e a cor laranxa como elementos identificativos de marca. En novembro de 2013 Televés publicou o seu manual de imaxe corporativa fixando as normas para o uso da súa marca por terceiros.

Dende a súa fundación, Televés dirixiuse aos instaladores como os seus principais clientes mantendo unha activa política de formación e difusión dos seus produtos. De 2006 a 2010 impartíronse cursos de formación e asistencias técnicas a instaladores e clientes.

No ano 2009 Televés puxo en marcha o HDTV Tour, unha iniciativa para achegar a televisión dixital. Dende entón contan con camións que percorren Europa organizando demostracións da tecnoloxía da empresa para os técnicos instaladores e distribuidores.

## Produtos 
miniatura|HDTV Tour, camión nas instalacións de Televés en Conxo.
A gama de produtos de Televés inclúe tanto os produtos para facer instalacións de telecomunicacións, como o software para o deseño da instalación e a elaboración dos cálculos necesarios, así como os equipos de medida para os axustes e certificacións. Entre os produtos que a empresa fabrica destacan os seguintes:
* **Antenas:** antenas de televisión DVB, antenas parabólicas satélite, torres e accesorios.
* **Amplificadores:** derivadores, sintonizadores, tomas de televisión.
* **Cables:** cable coaxial, cable de pares, UTP e fibra óptica.
* **Domótica:** porteiros automáticos, seguridade, automatización de vivendas.
* **Medidores de campo**.
* **Equipamento para fibra óptica:** fusionadoras de fibra óptica, receptores ópticos.
* **Telefonía fixa:** regretas de pares, ferramentas de instalación.
* **Iluminación led** luminarias de interior e exterior.

## Patentes 
[miniatura|Antena parabólica multisatélite no [MUNCYT.]]
Televés solicitou no período de anos que vai do 2000 ata o 2012 un total de 40 solicitudes de patentes e 19 modelos de utilidade. O 80% dos produtos que comercializaba Televés nese período foron desenvolvidos con tecnoloxía propia.

### Fitos da empresa 
Dende 1958 Televés presentou os seus propios deseños baseados en I+D+i en tecnoloxía de telecomunicacións.
* 1958, primeira patente da empresa.
* 1960, antenas de duraluminio.
* 1966, fabricación de amplificadores e distribuidores de TV.
* 1970, primeiros circuítos impresos (PCB).
* 1976, inicio das publicacións técnicas da empresa.
* 1983, primeira empresa do sector en empregar tecnoloxía SMD (*Surface Mount Technology*). Uso de microprocesadores para son e vídeo.
* 1985, patentes de TV por satélite empregando as instalacións colectivas de distribución SMATV.
* 1988, primeira antena parabólica fixa capaz de sintonizar varios satélites.
* 1991, lanzamento da antena Pro 45. A súa primeira antena electrónica en circuíto impreso.
* 1995, a empresa asóciase a DVB.
* 1999, primeiros procesadores de Televisión Dixital Terrestre.
* 2004, software de deseño de instalacións de comunicacións en edificios e vivendas. 
* 2008, primeiro medidor de campo portable con procesado dixital para HD.
* 2014, primeira empresa do sector en empregar a montaxe de compoñentes electrónicos DIE (compoñentes electrónicos sen encapsular).
* 2016, primeira empresa do sector en empregar tecnoloxía MMIC (Monolithic microwave integrated circuit).

### Litixios 
No ano 2000 Fagor Electrónica denunciou a Televés pola violación de varias patentes nas súas centrais amplificadoras Avant e Avant5. No ano 2010 pechouse o caso, resultando Televés absolto pola Audiencia Provincial da Coruña nunha sentenza ratificada polo Tribunal Supremo, polo Xulgado Mercantil nº 2 de Bilbao e pola Audiencia Provincial de Biscaia. A Corte Federal de Patentes de Alemaña tamén anulou unha das patentes concedidas a Fagor Electrónica. Blu:sens foi denunciada por Televés e condenada en 2012 polo Xulgado do Mercantil número 1 da Coruña pola elaboración e distribución dun catálogo en 2009 ao entender que infrinxía os dereitos de propiedade intelectual de Televés. Blu:sens tamén foi condenada ao pago de 123 euros de indemnización.

## Empresas do Grupo Televés 
miniatura|350px|esquerda|Empresas do grupo Televés e as súas filiais no ano 2014.
miniatura|x220px|Cartel de acceso a Tredess, Gsertel, Arantia, Assamblia e Televés en Conxo.
Dende a súa fundación, Televés integrou na súa organización todo o proceso produtivo creando un grupo de empresas colaboradoras que traballan tanto para a Corporación Televés como ofrecendo os seus servizos a outras empresas:
* Itelsis, fundada en 1989 (nas súas orixes chamada *Intelsis*) e adicada a servizos de telecomunicacións e que xa non ten vinculación co grupo.
* Gainsa creada en 1976 para a xestión das redes, bases de datos, sistemas, aplicacións e software.
* Gamelsa, fundada en 1984 e adicada á fabricación de compoñentes mecánicos.
* ISF, fundada en 1989 e adicada á automatización de procesos produtivos e robotización de liñas de produción.
* GCE, fundada en 1998 e adicada ao deseño e fabricación de circuítos impresos.
* Arantia, desenvolvemento e implantación de plataformas IPTV, televisión dixital interactiva e voz sobre IP.
* Assamblia, fabricación, reparación e instalación de equipos electrónicos.
* Gsertel, fundada en 2001 e adicada á fabricación de equipamentos de test e medidas para telecomunicacións.
* TRedess, fundada en 2003 e adicada á fabricación e instalación de redes inalámbricas.
* Preisner, marca fundada en Alemaña en 1992 polos irmáns Jürgen e Klaus Preisner que foi mercada en 2007 por Televés e baixo a cal vendía os seus produtos para despois comezar a vender só empregando Televés como marca.
* Ladetel, laboratorio homologado para a certificación de equipamento electrónico.

## Instalacións 
En Galicia, Televés ten fábrica en Santiago de Compostela e un centro loxístico en Sigüeiro, Oroso, inaugurado no ano 2006 e ampliado posteriormente. En Portugal conta con outra fábrica no concello de Maia, Televés Electrónica Portuguesa, Ltda. Ten delegacións comerciais en Madrid, Barcelona e Las Palmas. Parte da produción de Televés faise na China, como sistemas ópticos ou receptores ópticos.

Televés ten delegacións comerciais en Portugal, Francia, Italia, Alemaña, Emiratos Árabes Unidos, China (Shanghai), Estados Unidos, Polonia, Suecia e o Reino Unido. En 2014 abriu delegación comercial en Rusia.

## Organizacións ás que pertence Televés 
[miniatura|Centro loxístico de Televés en [Oroso.]]
Televés é membro numerario do proxecto *Digital Video Broadcast* (DVB) desde 1995 no desenvolvemento de tecnoloxía para a televisión dixital. A empresa participa noutras asociacións tecnoloxicas:
* Digitag
* Digital tv Group
* DVB *Digital Video Broadcasting*
* Dedom, Comité Español para a xestión técnica de edificios e vivendas
* Asimelec
* Drm
* Aetic
* Foro de Marcas Renombradas de España

Televés ten certificacións:
* AENOR ISO 9001
* Iqnet ISO 9001
* Aenor ISO 14001
* Proxectos UNE 166001

## Beneficio 
Evolución das vendas do Grupo Televés dende 2002:

Colors= 
  id:AA  value:orange
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(0.9,0.95,1)
  id:barra value:rgb(0.6,0.7,0.8)

ImageSize = width:900 height:350
PlotArea = width:800 height:300 left:50 bottom:45

DateFormat = yyyy
Period = from:0 till:250

ScaleMajor = unit:year increment:50 start:0

TimeAxis = orientation:vertical
AlignBars = justify
ScaleMajor = gridcolor:darkgrey increment:50 start:0
ScaleMinor = gridcolor:lightgrey increment:25 start:0
BackgroundColors = canvas:sfondo

PlotData=
  width:30 mark:(line,white) align:left fontsize:10

  bar:2002      from:0 till:103 color:AA
  bar:2003      from:0 till:112 color:AA
  bar:2004      from:0 till:126 color:AA
  bar:2005      from:0 till:155 color:AA
  bar:2006      from:0 till:193 color:AA
  bar:2007      from:0 till:0 color:AA
  bar:2008      from:0 till:190 color:AA
  bar:2009      from:0 till:0 color:AA
  bar:2010      from:0 till:210 color:AA
  bar:2011      from:0 till:192 color:AA
  bar:2012      from:0 till:150 color:AA
  bar:2016      from:0 till:177 color:AA

PlotData=

  bar:2002 at:103 fontsize:XM text: 102,98 shift:(-17,5)
  bar:2003 at:112 fontsize:XM text: 112 shift:(-10,5) 
  bar:2004 at:126 fontsize:XM text: 125,55 shift:(-17,5)
  bar:2005 at:155 fontsize:XM text: 155,34 shift:(-17,5)
  bar:2006 at:193 fontsize:XM text: 193 shift:(-10,5)
  bar:2007 at:0 fontsize:XM text: 
  bar:2008 at:190  fontsize:XM text: 190 shift:(-10,5)
  bar:2009 at:0  fontsize:XM text: 
  bar:2010 at:210 fontsize:XM text: 210 shift:(-10,5)
  bar:2011 at:192 fontsize:XM text: 192,5 shift:(-10,5)
  bar:2012 at:150 fontsize:XM text: 150 shift:(-10,5)
  bar:2016 at:177 fontsize:XM text: 177 shift:(-10,5)

TextData=
  pos:(90,15) text: Evolución das vendas do grupo Televés, en millóns de euros.

## Galería de imaxes 

Ficheiro:Formación Parabólica Conxo.jpg|Televés formación parabólica, Conxo.
Ficheiro:Televes Conxo fachada da fábrica.jpg|Imaxe da fábrica de Televés en Conxo.
Ficheiro:Gsertel Tredess Conxo.jpg|Fábrica de Gsertel Tredess, Santiago de Compostela.
Ficheiro:Televes sede conxo compostela.jpg|Acceso a Televés na súa central de Conxo.
Ficheiro:Televes Oroso.jpg|Instalacións de Televés en Oroso.
File:Televes antenna socket.jpg

## Notas 
## Véxase tamén 
### Bibliografía 
* José Luis Fernández Carnero, Antonio Suárez Perdigón: *Televisión y radio analógica y digital: sistemas para la recepción y distribución de las comunicaciones y los servicios en edificios y viviendas*. Televés, 2004, 540 pp. ISBN 84-609-2743-1 http://www.televes.es/es/catalogo/producto/libro-television-y-radio-analogica-y-digital

### Outros artigos 
* Promax Electrónica
* Ikusi

### Ligazóns externas 
* Páxina web de Televés 
* "Innovación en Televés", vídeo da TVG no YouTube
* Páxina web de Gamelsa 
* Páxina web de Gsertel 
* Páxina web de Tredess 
* Páxina web de Arantia  
* Páxina web de Preisner